ՀՀ ԳԱԱ Արևելագիտական ինստիտուտի պատմական գիտությունների դոկտոր Ռուբեն Սաֆրաստյանը անդրադարձավ սիրիական կոնֆլիկտում թերևս ամենամեծ դերակատարում ունեցող գործչին՝ Թուրքիային: Փորձագետի կարծիքով՝ Թուրքիան ի սկզբանե Սիրիայի հետ կապված երեք նպատակ էր հետապնդում, որոնք նա մտադիր է իրագործել՝ արաբական հանրապետության միավորում, նախագահ Բաշար Ասադի հեռացում, և, հնարավորության դեպքում՝ նոր սիրիական կառավարության վերահսկում՝ Անկարայի կողմից: Ընդ որում, վերջին ժամանակների իրադարձությունները, ՍԱՀ-յան կառավարական բանակի հաղթանակը, քրդական գործոնը, ինչպես նաև Դամասկոսին Մոսկվայի ու Թեհրանի ակտիվ աջակցությունը ստիպում է Էրդողանի կառավարությանը վերջին երկու մտադրությունից ետ կանգնել: Հիմա Թուրքիայի համար հիմնական խնդիրը Սիրիայի հյուսիսում քրդական ինքնավարության ձևավորումը կասեցնելն է, քանի որ դա կարող է դառնալ անջատողական գործընթացների խթանիչ՝ արդեն թուրքական տարածքներում: